עבודה בספרות-מבצע מנהטן

מאת דנה אלעזר-הלוי

דמויות מרכזיות בספר:

גיא- החבר הכי טוב של רועי, ילד יחיד ממשפחה עשירה, גאון במחשבים, במהלך הסיפור גיא משתפר במחשבים.

רועי- החבר הכי טוב של גיא, מצטיין בספורט, סגן אלוף הארץ בקרטה, הילד הכי גבוה בשכבה, ילד שמח ונחמד, הוא מנצל את הכוח שלו לטובה.

נועם- מתוארת בתחילת הספר כפריקית נמוכה עם פירסינג באף שאוהבת ללבוש שחור, באה ממשפחה ענייה, אביה מת ואמה עובדת רוב הזמן כך שנועם שומרת על אחיה הקטן יואב, בסוף הסיפור היא מתוארת כילדה שמחה וצבעונית.

חנן- עובד במוסד. גייס את הילדים למשימה לעצור את אבו בשיר מבלי שאף אחד ידע, כולל הממונים עליו. הוא משתדל לשמור על הילדים ולא לתת להם לצאת למשימות לבד.

סיכום קצר של הסיפור:

הספר מתחיל בשלושה ילדים רגילים בחופש הגדול של כיתה ח׳. הראשון הוא גיא, גאון מחשבים שמגיע ממשפחה עשירה. השנייה היא נועם, נערה פריקית ונמוכה שבאה ממשפחה ענייה. והשלישי הוא רועי, נער גבוה שמתאמן בכדורסל ובקראה מאז שהיה קטן. שלושת הילדים גרים בתל אביב חיים רגילים, עד שיום אחד החיים שלהם משתנים כאשר מגיע אליהם אדם בשם חנן שומרוני, המגייס אותם למשלחת לאו"ם יחד עם ילדים נוספים. הילדים לא מבינים מדוע דווקא הם נבחרו למשלחת האו"ם. בזמן ששאר הילדים התכוננו למשלחת, חנן מספר להם ששלושתם, גיא, רועי ונועם נבחרו למשימה מטעם המוסד ועליהם להתכונן אליה, והוא לא מספר להם שהוא פועל על דעת עצמו. המשימה היא לגנוב קבצים ממחשב של טרוריסט מבוקש על ידי המוסד בשם אחמד אבו בשיר. שלושת הילדים מתרגשים ושואלים את חנן הרבה שאלות. חנן מתחיל להכשיר את הילדים לקראת המשימה. הם טסים למנהטן, על מנת לבצע את המשימה, אבל אז דברים מתחילים להשתבש והמשימה מסתבכת. הילדים לא מספיקים להעתיק את כל הקבצים על אבו בשיר, ונראה שלא הצליחו להוציא מידע רב מהמחשב. בנוסף, חנן נחטף ללא עקבות והילדים לא יודעים היכן הוא נמצא. הם נאלצים לגייס נער נוסף בשם אופיר בשביל שהוא יעזור להם למצוא את חנן. הוא מתנהג בגסות והם לא אוהבים אותו אבל הם זקוקים לעזרתו. בזמן שהם מתכננים כיצד להציל את חנן, הם מצליחים להוציא מידע מהמחשב ולאתר את מיקומו. במקביל, כדי לקדם את השגת המשימה, הילדים מגייסים אישה בשם סוזן שהיא סוכנת ריגול, כדי למנוע פיגוע באו״ם שעליו קראו במחשב של הטרוריסט אבו בשיר. סוזן נעזרת בקשריה ומצליחה למנוע את הפיגוע ולתפוס את הטרוריסט. נועם גיא, רועי, ואופיר מצליחים במשימתם להציל את חנן אחרי מאמצים וחשיבה שחנן מת. כל העניין נשמר בסוד ואיש לא ידע על המבצע שעשו. לאחר הצלחת המשימה, הילדים חוזרים לשגרת חייהם הרגילה בתל אביב.

ז׳אנר הספר:

הספר הוא ספר מתח וריגול. הספר בנוי כך שכל פרק מסופר מנקודת מבט של אחת מהדמויות המרכזיות. נועם, גיא, וחנן.

הדמות בספר שנגעה בליבי היא נועם, מכיוון שהיא תמיד לקחה פיקוד על המבצע ובנוסף אהבתי את התהליך שהיא עברה במהלך הספר. היא הייתה ילדה לא חברותית, שלבשה בגדים שחורים, היה לה פירסינג באף, פס צבע בשיער והיא הייתה מכונה כפריקית. לפני המבצע היא החליטה לעשות שינוי, היא החליפה את הבגדים השחורים שלה בבגדים צבעוניים, היא החזירה את צבעה הטבעי לשיער, צבע ג'ינג'י, וגזרה לקרה. בנוסף היא נהיתה יותר חברותית ורגישה כלפי אחרים.

אני אמליץ על הספר "מבצע מנהטן". הספר מותח ועם המון אקשן. הילדים נכנסים למצבים שלא ידעתי איך הם יצאו מהם ומה יקרה. בכל פרק הסיפור מסופר מנקודת מבט של דמות ראשית אחרת, מה שגורם לתוכן מגוון ומעניין. הדמויות קלות להזדהות מה שגורם לחוויית קריאה מהנה יותר. לסיכום אמליץ לקרוא את הספר "מבצע מנהטן" ספר מותח ומעניין.

אליזבט אלטר ח1